Op 'n groot rivierboot | mariusduplooy.com
Bederftoer op die Donaurivier
Op 'n groot rivierboot – ALS ingesluit
Oostenryk, Hongarye & Slowakye
O.a. Wene(n), Budapest, Bratislava, ens
10-19 September 2023
Bargain Bulletin Prys
Verjaardae, Troudae, Verloofraak… of net Selfbederf
Kom vaar saam vir 7 dae op 'n rivierboot op die verruklike Donau-rvier - deur Oostenryk, Slowakye en Hongarye. Ervaar 'n stukkie van Oos- en Sentraal Europa op 'n bederfmanier..
Die groot bederf begin in Oostenryk, waar jy op 'n 120 meterlange spog-rivierboot op die Donau-rivier klim en verder niks hoef te doen nie - behalwe om alles net te geniet… terwyl die rivierboot deur die mooiste gebiede vaar. Elke dag kry jy kans om af te klim om van die mooiste stede in jou eie tyd te gaan bewonder: Onder meer Wene(n) in Oostenryk, Bratislawa in Slowakye en Budapest in Hongarye.
Alles is ingesluit - selfs jou drankies. (Kyk onder wat alles ingesluit is.)
Maar dis nie waar die bederf ophou nie. Tydens elke vasmeer kan jy in jou eie tyd die stad en omgewing gaan verken. Jy ontvang 'n uitgebreide dokument van sien- en doendinge in elke stad. Jy het ook die opsie om op eie koste by een van die talle toere aan te sluit, soos fietstoere, staptoere, gidstoere (stad, museums, ens) en nagtoere. Gedurende die vaart kan jy op die dek sit met 'n panoramiese uitsig oor die omgewing, terwyl ons verby die mooiste mooi vaar.
Die voordeel is dat jy een keer jou tas uitpak en in die luuksheid van jou 15 vk meter-kajuit.
Wegbreek: Jy kan na die tyd wegbreek na Praag of enige ander stad of land.
Ons pas net jou terugvlugreëlings daarby aan.
Soos gewoonlik ontvang jy van ons 'n boekie met sien- en doengoeters in die plekke waar ons vasmeer. Dit help om die lekkertes aan te vul wat jy reeds op Google raakgelees het.
Reisversekering, wat mediese versekering insluit, is elkeen se eie verantwoordelikheid. Ek hanteer glad nie die proses nie. TIC (Travel Insurance Consultants – Deel van SANTAM) het 'n uiters-bekostigbare groepsversekering vir die wat daarvan gebruik wil maak. Daar moet egter minstens 10 mense per toer wees wat daarvan gebruik maak om vir die groepspremie te kwalifiseer. Die groepstarief is ook net vir mense wat jonger as 75 jaar is.
Skakel met Elna van der Westhuizen van TIC by ElnaW@tic.co.za.
L.W. Hoe gouer jy versekering uitneem hoe beter vir jou…sonder dat dit ekstra kos. Jy betaal slegs vir die duur van die toer, maar is verseker van die oomblik wat jy dit uitneem.
NB. AS JY OMVATTENDE VERSEKERING WIL UITNEEM MOET JY DIT BINNE 48 UUR DOEN NADAT JOU DEPOSITO BETAAL IS.
10-19 Sept 2023
Die enkelkajuitprys is: R45 995
Deposito is R7 000 per persoon
Marius du Plooy Toere, Absa tjek rekening 4059839026, takkode 632005.
Verskaf jou VAN as verwysing.
Kyk wat is ALLES ingesluit:
ALLE vervoer na en van die lughawe na die boot
Al jou etes
AL die drinkgoed: wyn, bier, koeldrank, vrugtesap & water
Vlieg uit SA na Munchen
Aankoms in Munchen en per bus na Engelhartzell in Oostenryk. Vertrek laatmiddag op ons boot vir 'n bederf-avontuur soos min
Vasmeer in Wene(n), Oostenryk teen middeldag om te gaan "explore"
Steeds in Wene(n) en die boot vertrek vroegaand
Vaar via Esztergom en meer vas in Budapest, Hongarye. Seker een van Europa se mooiste stede! Vaar die strate in en gaan maak "memories"
Steeds in Budapest. Ons boot vertrek die middag. Ag man, soos al hierdie duisende jare-oue stede – gaan loop net rond en leef en beleef dit
Oggend in Bratislava, Slowakye en vertrek die laatmiddag. Hierdie stad wat dateer uit 907 na Christus is nog 'n moet-gaan-rondloop-en-geniet-stad. Bratislava is deur baie oor eeue beskryf as die jonger suster van Praag…